ཚན་རིག་གི་འདོད་ཚུལ་དང་དཔང་རྟགས་ལ་གཞིག་ན་རྩི་ཤིང་གི་རིགས་ཐོག་མར་བྱུང་ནས་ད་བར་ལོ་ཐེར་འབུམ་གསུམ་ཙམ་ཕྱིན་པ་འདོད་ཀྱི་ཡོད་ལ།དེ་ཡང་ཐོག་མར་རྒྱ་མཚོའི་ནང་བྱུང་བ་ལས་རིམ་བཞིན་སྐམ་སར་ཁྱབ་པ་འདོད་ཀྱི་ཡོད།རྩི་ཤིང་རྙིང་པའི་ལྷག་ཤུལ་ས་འོག་ཏུ་རུལ་ནས་ཐིམ་པ་དག་རྗེས་སོར་གསར་དུ་སྐྱེ་བཞིན་པའི་རྩི་ཤིང་ལ་ཤིན་ཏུ་མཁོ་བའི་ཟས་བཅུད་ཆགས་ཡོད།ས་གཞིའི་ནང་རྩི་ཤིང་ལྷག་ཤུལ་ཚད་མཐོར་ཡོད་པ་ལ་གཤིན་ས་ཟེར་བ་དང་དེར་རྩི་ཤིང་གཞན་སྐྱེ་སླ་བ་ཡོང་གི་ཡོད།རིམ་བཞིན་རྩི་ཤིང་རིགས་སྐམ་སའི་ས་ཁྱོན་གང་སར་ཁྱབ་པ་དང་ཆེས་ཐོག་མའི་ཤིང་ནགས་དང་སྤང་ཐང་སོགས་བྱུང།